Қарағанды облысында балабақшаға тегін орындар сатылып келген
DATE: 00:07, 10 Ақпан 2021 | GMT +5
TITLE: Қарағанды облысында балабақшаға тегін орындар сатылып келген
URL: https://kaz.inform.kz/news/karagandy-oblysynda-balabakshaga-tegin-oryndar-satylyp-kelgen_a3751289/
META: DATE: 00:07, 10 Ақпан 2021 | GMT +5
TOTAL WORDS: 180
AUTHOR(S):
TEXT: Заңсыз схемаларға қарсы іс-қимыл шаралары туралы Өңірлік коммуникациялар қызметі алаңында өткен онлайн брифингіде Білім басқармасының басшысы Гүлсім Қожахметова айтып берді. «Мектепке дейінгі білім беру саласындағы мемлекеттік қызметтер толығымен автоматтандырылған. Сыбайлас жемқорлық тәуекелдерінің алдын алуды күшейту үшін барлық мектепке дейінгі ұйымдар бірыңғай платформаға ауыстырылды. Бұл жан басына қаржыландыруды бөлу мен келуді бақылауға мүмкіндік береді», - деп атап өтті спикер. атааналар балабақшалардың жұмысын бағалай алады. Платформада тамақтану сапасы, баланың қауіпсіздігі, тәрбиешілердің кәсібилігі үшін балл қою ұсынылады. Тамақтануды бақылау үшін «Виртуалды қойма + электрондық шотфактуралармен интеграция» модулі енгізілді. Балабақшаға кезекке тұрып, өтінішті «Индиго 24 КЗ» автоматтандырылған сервисі арқылы беруге болады. Кезекте тұрғандардың тізімі, бос орындардың болуы секілді барлық ақпарат ашық және қолжетімді. «Бұл шаралар «көмекшілер« қызметін болдырмау үшін қолданылады. Делдалдар әлдебір таныстары барын айтып және олар ерекше ресурстарға қол жеткізе алатынын айтып қызықтырады. Ал шын мәнінде тегін қызметтерді сатумен айналысады. Біз осындай адамдарды анықтай бастадық. Уәкілетті органдарға кейбір адамдарға қатысты тұрғылықты жерін анықтау үшін сұрау жолданды, жауапкершілікке ұйымдастырушылар ғана емес, тапсырыс берушілер де тартылатын болады», - деп мәлім етті Гүлсім Қожахметова. Қарағанды облысында 533 мектепке дейінгі ұйым жұмыс істейді, оның 83-і жекеменшік нысан
